  Майя Бывальцева Удмуртиын толйись юос лымы улэ умой кошкизы. Со сярысь элькунысь Гурт возёсъя но сиён-юонъя министерстволэн «ВКонакте» мерлыко вотэсысь огиназ ивортэмын. Котькытын бусыосты лымы шобыртӥз ни. Табере толйись юос кынмемлэсь но улӥ температуралэсь изъянмемлэсь умой утемын Удмуртиысь гурт возёсъя но сиён-юонъя министерстволэн пресс-службаезТаяз арын толйись юосты 62 сюрс 700 гектар вылэ кизизы (кылем арын 71,7 сюрс гектар). Со пӧлын ӟег – 53 сюрс 200 гектар, чабей – 11 сюрс гектар, рапс – 2 сюрс 100 гектар но тритекале – 700 гектар. Кызьы верамын ивортонын, оглом 2019-тӥ арын урожайлы умой инъет кылдытэмын. Тросгес кизем сяна, уногес музъемъёс кын улэ но гыремын. Сӥзьы та ужъёс 301 сюрс гектар вылын быдэстэмын, кылем арын 267 сюрс гектар вал.  Тегъёс: Удмуртия гуртвозёс Тол бусыужъёс гуртвозёсъяминистерство  